stanford-oval/wikipedia huggingface dataset:
คณะสหเวชศาสตร์ จุฬาลงกรณ์มหาวิทยาลัย
หน่วยงานและการศึกษา > การรับบุคคลเข้าศึกษา

ผู้ที่มีสิทธิ์เข้าศึกษาในระดับปริญญาบัณฑิตทุกหลักสูตรต้องเป็นผู้กำลังศึกษาหรือสำเร็จการศึกษาระดับมัธยมศึกษาปีที่ 6 สายวิทยาศาสตร์หรือเทียบเท่า โดยรับสมัครนักเรียนเข้าศึกษาต่อผ่านระบบต่าง ๆ ดังนี้
การคัดเลือกเข้าศึกษาโดยระบบกลาง
การคัดเลือกเข้าศึกษาโดยระบบกลางหรือระบบแอดมิชชัน เป็นความร่วมมือระหว่างมหาวิทยาลัยกับสมาคมอธิการบดีแห่งประเทศไทยเพื่อคัดเลือกนักเรียนเข้าศึกษาต่อในระดับมหาวิทยาลัย สำหรับเกณฑ์การคัดเลือกผู้สมัครเข้าศึกษาต่อในคณะสหเวชศาสตร์พิจารณาจาก GPAX 20%, O–NET (8 กลุ่มสาระ) 30%, GAT (General Aptitude Test) 20% และ PAT2 (Professional Aptitude Test) 30%
รับตรงแบบปกติ
คณะสหเวชศาสตร์เปิดรับบุคคลเข้าศึกษาโดยวิธีรับตรง (แบบปกติ) ในสาขาวิชากายภาพบำบัด รับประมาณ 40 คน และสาขาวิชารังสีเทคนิคและฟิกส์ทางการแพทย์ รับประมาณ 20 คน โดยผู้สนใจสมัครเข้าศึกษาต่อในคณะสหเวชศาสตร์จะต้องได้คะแนนเฉลี่ย 5 ภาคการศึกษาไม่ต่ำกว่า 2.75 และเงื่อนไขอื่น ๆ ตามที่มหาวิทยาลัยกำหนด
รับตรงแบบพิเศษ
โครงการจุฬาฯ–ชนบท เป็นโครงการของจุฬาลงกรณ์มหาวิทยาลัยที่จะรับนักเรียนจากชนบทจากจังหวัดที่มหาวิทยาลัยกำหนดเพื่อเข้าศึกษาต่อในมหาวิทยาลัยโดยจะได้รับทุนอุดหนุนจนสำเร็จการศึกษาตามหลักสูตร สำหรับผู้สนใจสมัครเข้าศึกษาต่อในคณะสหเวชศาสตร์จะต้องได้คะแนนเฉลี่ยกลุ่มวิทยาศาสตร์ไม่ต่ำกว่า 2.75 กลุ่มวิชาภาษาอังกฤษไม่ต่ำกว่า 2.75 และกลุ่มวิชาอื่น ๆ แต่ละกลุ่มวิชาไม่ต่ำกว่า 2.00 และเงื่อนไขอื่น ๆ ตามที่มหาวิทยาลัยกำหนด โดยคณะสหเวชศาสตร์เปิดรับ 3 สาขาวิชา ได้แก่ สาขาวิชาเทคนิคการแพทย์ รับประมาณ 15 คน สาขาวิชากายภาพบำบัด รับประมาณ 6 คน และสาขาวิชาโภชนาการและการกำหนดอาหาร รับประมาณ 3 คน
โครงการพัฒนาเครือข่ายห้องปฏิบัติการวิทยาศาสตร์ฮาลาลในเขตแผนการพัฒนาเศรษฐกิจสามฝ่ายอินโดนีเซีย–มาเลเซีย–ไทย (IMT–GT) โดยรับนักเรียนมุสลิมจาก 5 จังหวัดชายแดนใต้ ได้แก่ จังหวัดยะลา จังหวัดปัตตานี จังหวัดนราธิวาส จังหวัดสตูล และจังหวัดสงขลา (เฉพาะเขตอำเภอเทพา อำเภอนาทวี อำเภอจะนะ และอำเภอสะบ้าย้อย) โดยผู้ที่มีสิทธิ์เข้าศึกษาจะต้องมีคุณสมบัติตรงตามเงื่อนไขของโครงการต่าง ๆ กำหนดไว้ ได้แก่ เป็นผู้นับถือศาสนาอิสลาม สำหรับสาขาวิชาเทคนิคการแพทย์และสาขาวิชากายภาพบำบัดต้องได้ผลการเรียนเฉลี่ยสะสมไม่ต่ำกว่า 2.50 และสาขาโภชนาการและการกำหนดอาหารไม่ต่ำกว่า 2.75 และสาขาวิชากายภาพบำบัดต้องเป็นเพศชายเท่านั้น เป็นต้น โดยจำนวนที่เปิดรับนิสิตเข้าศึกษา ได้แก่ สาขาวิชาเทคนิคการแพทย์ รับประมาณ 1 คน สาขาวิชากายภาพบำบัด รับประมาณ 2 คน สาขาวิชาโภชนาการและการกำหนดอาหาร รับประมาณ 1 คน และสาขาวิชารังสีเทคนิคและฟิสิกส์ทางการแพทย์ รับประมาณ 1 คน
สำหรับผู้สนใจศึกษาต่อในหลักสูตรปริญญามหาบัณฑิตและหลักสูตรดุษฎีบัณฑิตนั้น ทางคณะเปิดรับสมัครผ่านบัณฑิตวิทยาลัย จุฬาลงกรณ์มหาวิทยาลัย ประมาณเดือนตุลาคมของทุกปี
สถานที่ > กลุ่มอาคารจุฬาพัฒน์

คณะสหเวชศาสตร์ได้ใช้อาคารต่าง ๆ เป็นที่ตั้งของห้องบรรยาย ห้องปฏิบัติการ และภาควิชา ดังนี้

– อาคารจุฬาพัฒน์ 1 เป็นที่ตั้งของที่ทำการคณะสหเวชศาสตร์ สโมสรนิสิตคณะสหเวชศาสตร์ ภาควิชาเคมีคลินิก ภาควิชาจุลทรรศน์ศาสตร์คลินิก ภาควิชาเวชศาสตร์การธนาคารเลือดและจุลชีววิทยาคลินิก ภาควิชาโภชนาการและการกำหนดอาหาร และภาควิชารังสีเทคนิคและฟิสิกส์ทางการแพทย์

– อาคารจุฬาพัฒน์ 2 เป็นที่ตั้งของห้องบรรยาย ห้องปฏิบัติการ และภาควิชากายภาพบำบัด 

– อาคารจุฬาพัฒน์ 13 เป็นอาคารเรียนรวมที่ใช้ร่วมกันระหว่างคณะจิตวิทยา คณะสหเวชศาสตร์ คณะพยาบาลศาสตร์ และคณะวิทยาศาสตร์การกีฬา

– อาคารจุฬาพัฒน์ 14 เนื่องจากบริเวณคณะกลุ่มวิทยาศาสตร์สุขภาพ ยังขาดห้องปฏิบัติการที่ได้มาตรฐานระดับชาติ จึงมีความจำเป็นที่จะต้องก่อสร้างอาคารปฏิบัติการดังกล่าว ซึ่งลักษณะเมื่อก่อสร้างแล้วเสร็จจะเป็นอาคารคอนกรีตเสริมเหล็กสูง 16 ชั้น พื้นที่ใช้สอยอาคารรวมประมาณ 43,062 ตารางเมตร ประกอบด้วย ส่วนอาคารปฏิบัติการ เป็นการใช้งานร่วมกันของกลุ่มวิทยาศาสตร์สุขภาพ (ได้แก่ คณะพยาบาลศาสตร์ คณะจิตวิทยา คณะสหเวชศาสตร์ และคณะวิทยาศาสตร์การกีฬา) ส่วนอาคารอเนกประสงค์ประกอบด้วยห้องกิจกรรมนิสิต ร้านอาหาร ที่จอดรถและสนามเทนนิส ให้บริการแก่บุคลากร และนิสิต สำหรับคณะสหเวชศาสตร์ได้เข้าใช้พื้นที่อาคารจุฬาพัฒน์ 14 ตั้งแต่ชั้นที่ 2–7 และชั้นที่ 14–15 โดย

 ชั้นที่ 2 เป็นที่ตั้งของห้องปฏิบัติการภาควิชาโภชนาการและการกำหนดอาหาร

 ชั้นที่ 3 เป็นที่ตั้งของห้องปฏิบัติการภาควิชาจุลทรรศน์ศาสตร์คลินิก และภาควิชาโภชนาการและการกำหนดอาหาร

 ชั้นที่ 4 เป็นที่ตั้งของห้องปฏิบัติการภาควิชาเคมีคลินิก และภาควิชาเวชศาสตร์การธนาคารเลือดและจุลชีววิทยาคลินิก

 ชั้นที่ 5–7 เป็นที่ตั้งของห้องปฏิบัติการวิจัย สังกัดงานวิจัย นวัตกรรมและวิรัชกิจ

 ชั้นที่ 14 เป็นที่ตั้งของคลินิกกายภาพบำบัด คลินิกเทคนิคการแพทย์ (เจาะเลือด) และงานกายภาพบำบัด สังกัดหน่วยปฏิบัติการบริการวิทยาศาสตร์สุขภาพ

 ชั้นที่ 15 เป็นที่ตั้งของงานเทคนิคการแพทย์ สังกัดหน่วยปฏิบัติการบริการวิทยาศาสตร์สุขภาพ
การวิจัย

ปัจจุบัน คณะสหเวชศาสตร์มีหน่วยวิจัยเพื่อรองรับการพัฒนาของสาขาวิชาต่าง ๆ ดังนี้
ศูนย์เชี่ยวชาญเฉพาะทางด้านผลิตภัณฑ์ธรรมชาติเพื่อป้องกันความเสื่อมของเซลล์ประสาทและต้านความชรา
ศูนย์เชี่ยวชาญเฉพาะทางมะเร็งและการอักเสบ
ศูนย์เชี่ยวชาญเฉพาะทางนวัตกรรมตรวจวินิจฉัยเชื้อดื้อยา
ศูนย์เชี่ยวชาญเฉพาะทางในการวิจัยและนวัตกรรมด้านภาวะออทิซึม จุฬาลงกรณ์มหาวิทยาลัย
ศูนย์เชี่ยวชาญเฉพาะทางด้านไบโอเซนเซอร์และวิศวกรรมชีวภาพ
ศูนย์เชี่ยวชาญเฉพาะทางด้านการจัดการปัญหาความเจ็บปวด และความผิดปกติทางการเคลื่อนไหวด้วยวิธีทางกายภาพบำบัด
ศูนย์เชี่ยวชาญเฉพาะทางด้านสารพฤกษเคมีและอาหารฟังก์ชันเพื่อโภชนาการทางคลินิก
หน่วยปฏิบัติการวิจัยการวินิจฉัยเชื้อราทางการแพทย์
หน่วยปฏิบัติการวิจัยการปรับภูมิคุ้มกันโดยผลิตภัณฑ์ธรรมชาติ
หน่วยปฏิบัติการวิจัยด้านออกซิเดชั่นในโรคเม็ดเลือดแดง
หน่วยปฏิบัติการวิจัยเพื่อพัฒนาประสิทธิภาพทางการเคลื่อนไหวของมนุษย์
กลุ่มวิจัยอาหารทางการแพทย์
ห้องปฏิบัติการทางอณูชีวโมเลกุลมาเลเรีย
ห้องปฏิบัติการวิจัยด้านเทคนิคการแพทย์ศาสตร์ศึกษา
สำนักงานกองทุนสนับสนุนการวิจัยได้ทำการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทย ประจำปี พ.ศ. 2554 เพื่อทำให้ทราบถึงความเข้มแข็งและพัฒนาการของการวิจัยด้านวิทยาศาสตร์และเทคโนโลยีในสาขาวิชาต่าง ๆ ของสถาบันอุดมศึกษาในประเทศไทยและนำข้อมูลไปใช้เป็นแนวทางสนับสนุนการวิจัยของสำนักงานกองทุนสนับสนุนการวิจัย ในส่วนของคณะสหเวชศาสตร์ จุฬาลงกรณ์มหาวิทยาลัย พบว่า ภาควิชากายภาพบำบัดและภาควิชาโภชนาการและการกำหนดอาหารได้รับการประเมินในระดับที่ 4 จาก 5 ระดับ ซึ่งนับเป็นระดับที่ดีที่สุดในสาขาวิชากายภาพบำบัดและสาขาวิชาสาธารณสุขศาสตร์ (ไม่มีหน่วยงานใดในสาขาวิชาดังกล่าวได้รับการประเมินในระดับ 5)
บุคคล > หัวหน้าภาควิชาและคณบดี

| หัวหน้าภาควิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย> ลำดับ | หัวหน้าภาควิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย> รายนาม | หัวหน้าภาควิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย> วาระการดำรงตำแหน่ง | หัวหน้าภาควิชาเทคนิคการแพทย์ คณะแพทยศาสตร์ จุฬาลงกรณ์มหาวิทยาลัย> อ้างอิง |
| --- | --- | --- | --- |
| 1. | ผู้ช่วยศาสตราจารย์ กล้าหาญ ตันติราษฎร์ | 28 ธันวาคม พ.ศ. 2527 – 27 ธันวาคม พ.ศ. 2531 |  |
| 2. | รองศาสตราจารย์ ดร.ทนพญ.รัชนา ศานติยานนท์ | 28 ธันวาคม พ.ศ. 2531 – 15 พฤศจิกายน พ.ศ. 2534 |  |
คณบดีคณะสหเวชศาสตร์ จุฬาลงกรณ์มหาวิทยาลัย
| ลำดับ | รายนาม | วาระการดำรงตำแหน่ง | อ้างอิง |
| 1. | ผู้ช่วยศาสตราจารย์ ดร.ทนพ.ปิยพร ณ นคร | 28 สิงหาคม พ.ศ. 2535 – 31 สิงหาคม พ.ศ. 2543 (ดำรงตำแหน่ง 2 วาระ) |  |
| 2. | รองศาสตราจารย์ ดร.วินัย ดะห์ลัน | 1 กันยายน พ.ศ. 2543 – 31 สิงหาคม พ.ศ. 2551 (ดำรงตำแหน่ง 2 วาระ) |  |
| 3. | ผู้ช่วยศาสตราจารย์ ดร.ทนพญ.วนิดา นพพรพันธุ์ | 1 กันยายน พ.ศ. 2551 – 31 สิงหาคม พ.ศ. 2555 |  |
| 4. | ศาสตราจารย์ ดร.กภ.ประวิตร เจนวรรธนะกุล | 1 กันยายน พ.ศ. 2555 – 31 สิงหาคม พ.ศ. 2559 |  |
| 5. | รองศาสตราจารย์ ดร.ทนพญ.ปาลนี อัมรานนท์ | 31 สิงหาคม พ.ศ. 2559 – 31 สิงหาคม พ.ศ. 2567 (ดำรงตำแหน่ง 2 วาระ) |  |
| 6. | ผู้ช่วยศาสตราจารย์ ดร.ทนพ.เทวิน เทนคำเนาว์ | 1 กันยายน พ.ศ. 2567 – ปัจจุบัน |  |
บุคคล > คณาจารย์และนิสิตเก่า

ดูเพิ่มที่:รายนามบุคคลจากคณะสหเวชศาสตร์ จุฬาลงกรณ์มหาวิทยาลัย
จุฬาลงกรณ์มหาวิทยาลัยทำหน้าที่ผลิตบัณฑิตเทคนิคการแพทย์มาตั้งแต่ พ.ศ. 2514 จนกระทั่ง มีการจัดตั้งคณะสหเวชศาสตร์ขึ้นเมื่อ พ.ศ. 2535 โดยได้เริ่มจัดการเรียนการสอนในสาขากายภาพบำบัดในปี พ.ศ. 2538 และสาขาโภชนาการและการกำหนดอาหารในปี พ.ศ. 2548 โดยมีคณาจารย์และนิสิตเก่าที่สร้างคุณประโยชน์แก่วิชาชีพเทคนิคการแพทย์ กายภาพบำบัด และโภชนาการและการกำหนดอาหารหลายท่าน เช่น
รองศาสตราจารย์ ดร.ทนพญ.รัชนา ศานติยานนท์ ผู้ได้รับการยกย่องเป็นนักเทคนิคการแพทย์ดีเด่น จากสมาคมเทคนิคการแพทย์แห่งประเทศไทย ในพระอุปถัมภ์พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ประจำปี พ.ศ. 2561 อดีตนายกสมาคมเทคนิคการแพทย์แห่งอาเซียน (ค.ศ. 2006 – ค.ศ. 2008) อดีตนายกสมาคมเทคนิคการแพทย์แห่งเอเชีย (ค.ศ. 2009 – ค.ศ. 2013) อดีตนายกสมาคมเทคนิคการแพทย์แห่งประเทศไทยในพระอุปถัมภ์พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (วาระปี พ.ศ. 2555 – พ.ศ. 2558)
ศาสตราจารย์ ดร.ทนพ.วรชาติ สิรวราภรณ์ ผู้ได้รับรางวัลนักวิทยาศาสตร์รุ่นใหม่ สาขาชีววิทยาโมเลกุล จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ และเมธีวิจัย สกว. รุ่น 1
รองศาสตราจารย์ ดร.วินัย ดะห์ลัน อดีตคณบดีคณะสหเวชศาสตร์ จุฬาลงกรณ์มหาวิทยาลัย และผู้อำนวยการศูนย์วิทยาศาสตร์ฮาลาล จุฬาลงกรณ์มหาวิทยาลัย
นอกจากนี้ นิสิตเก่ายังได้รับรางวัลนักเทคนิคการแพทย์รางวัลนักเทคนิคการแพทย์ดีเด่นจากสมาคมเทคนิคการแพทย์แห่งประเทศไทยฯ หลายท่าน เช่น ทนพญ.ทัศนีย์ สกุลดำรงค์พานิช (พ.ศ. 2548) ทนพญ.ศิริรัตน์ ลิกานนท์สกุล (ตัณฑเวชกิจ) (พ.ศ. 2556) ทนพญ.อาภรณ์ หงษ์ยันตรชัย (พ.ศ. 2557) ศาสตราจารย์ ดร.ทนพญ.ภาวพันธ์ ภัทรโกศล (พ.ศ. 2565) ทนพ.สาธิต เทศสมบูรณ์ และ ทนพ.วินัย นามธง (พ.ศ. 2566)
กิจกรรม

นอกจากการเรียนภายในคณะ ยังมีกิจกรรมที่เปิดโอกาสให้นิสิตได้เข้าร่วมเพื่อให้นิสิตมีประสบการณ์อื่น ๆ นอกจากการเรียน ซึ่งมีทั้งกิจกรรมที่จัดขึ้นระหว่างมหาวิทยาลัยหรือคณะ และกิจกรรมที่จัดขึ้นภายในคณะ โดยกิจกรรมต่าง ๆ ที่นิสิตได้จัดขึ้นหรือเข้าร่วม ได้แก่
กิจกรรม > ด้านกีฬา

กีฬาเทคนิคการแพทย์–สหเวชศาสตร์สัมพันธ์ เป็นงานกีฬาที่จัดขึ้นเพื่อเชื่อมความสามัคคีระหว่างนิสิตนักศึกษาคณะเทคนิคการแพทย์และคณะสหเวชศาสตร์สถาบันต่าง ๆ เช่น มหาวิทยาลัยมหิดล มหาวิทยาลัยเชียงใหม่ มหาวิทยาลัยขอนแก่น มหาวิทยาลัยธรรมศาสตร์ มหาวิทยาลัยวลัยลักษณ์ มหาวิทยาลัยนเรศวร
กีฬา 5 หมอ เป็นงานกีฬาเชื่อมความสัมพันธ์ระหว่างคณะทางวิทยาศาสตร์สุขภาพภายในจุฬาลงกรณ์มหาวิทยาลัย ได้แก่ คณะแพทยศาสตร์ คณะทันตแพทยศาสตร์ คณะสัตวแพทยศาสตร์ คณะเภสัชศาสตร์ และคณะสหเวชศาสตร์
กีฬา 4 เส้า เป็นงานกีฬาเชื่อมความสัมพันธ์ระหว่าง 4 คณะภายในจุฬาลงกรณ์มหาวิทยาลัย ได้แก่ คณะจิตวิทยา คณะวิทยาศาสตร์การกีฬา คณะเศรษฐศาสตร์ และคณะสหเวชศาสตร์
กิจกรรม > ด้านวิชาการ

งานการนำเสนอผลงานปริญญานิพนธ์นิสิต-นักศึกษาเทคนิคการแพทย์ เป็นงานประชุมวิชาการและการนำเสนอผลงานในระดับปริญญานิพนธ์ของนิสิตนักศึกษาเทคนิคการแพทย์ของจุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยราชภัฏบ้านสมเด็จเจ้าพระยา และมหาวิทยาลัยบูรพา โดยในงานมีทั้งการนำเสนองานวิจัยด้วยลายลักษณ์อักษรและการนำเสนอด้วยวาจา งานประชุมดังกล่าวจัดขึ้นเป็นประจำทุกปี และสลับกันเป็นเจ้าภาพจัดการประชุม
การประชุมทางวิชาการกายภาพบำบัดรวม 3+1 สถาบัน เดิมเป็นงานประชุมวิชาการที่จัดขึ้นโดยคณะกายภาพบำบัด มหาวิทยาลัยรังสิต, ภาควิชากายภาพบำบัด คณะสหเวชศาสตร์ มหาวิทยาลัยธรรมศาสตร์ และสาขากายภาพบำบัด คณะสหเวชศาสตร์ มหาวิทยาลัยศรีนครินทรวิโรฒ ซึ่งเป็นสถาบันในเขตจังหวัดปทุมธานีและจังหวัดนครนายก โดยภาควิชากายภาพบำบัด คณะสหเวชศาสตร์ จุฬาลงกรณ์มหาวิทยาลัยได้เข้าร่วมงานประชุมดังกล่าวเป็นครั้งแรกในการจัดการประชุมฯ ครั้งที่ 3 เมื่อปีการศึกษา 2556 โดยงานดังกล่าวเป็นงานประชุมวิชาการที่มีการนำเสนอผลงานวิจัยของนิสิตระดับปริญญาบัณฑิตจากทั้ง 4 สถาบัน
กิจกรรม > ด้านสังคม

ค่ายเพื่อนกาวน์ เป็นค่ายแนะแนวการศึกษาเพื่อแนะนำคณะสหเวชศาสตร์ให้นักเรียนในระดับมัธยมศึกษาตอนปลายและบุคคลทั่วไปได้รู้จักเกี่ยวกับคณะให้มากขึ้น รวมทั้ง การแนะนำแนวทางการประกอบวิชาชีพที่คณะเปิดสอนหลังจากจบการศึกษาแล้ว
ค่ายอาสาพัฒนาชนบท เป็นการออกค่ายเพื่อบำเพ็ญประโยชน์ของนิสิต
ค่ายอนามัยชุมชน เป็นค่ายที่เกิดจากความร่วมมือของคณะในสายวิทยาศาสตร์การแพทย์ของจุฬาลงกรณ์มหาวิทยาลัย ได้แก่ คณะแพทยศาสตร์, คณะทันตแพทยศาสตร์, คณะสัตวแพทยศาสตร์, คณะเภสัชศาสตร์, วิทยาลัยพยาบาลสภากาชาดไทย และคณะสหเวชศาสตร์  เพื่อเป็นการนำวิชาชีพของตนมาสร้างประโยชน์โดยการจัดให้มีออกหน่วยบริการทางสาธารณสุขประกอบด้วยนิสิตแพทย์ พยาบาล ทันตแพทย์ เภสัชกร เทคนิคการแพทย์ กายภาพบำบัด โภชนาการและการกำหนดอาหาร รวมทั้งสัตวแพทย์
โครงการสหเวชฯ จุฬาบริการประชาชน เป็นโครงการที่ให้นิสิตระดับปริญญาตรีชั้นปีที่ 4 ออกฝึกปฏิบัติการภาคสนามให้บริการวิชาการแก่ชุมชนในด้านเทคนิคการแพทย์ กายภาพบำบัด และโภชนาการและการกำหนดอาหาร ในขอบเขตของสาขาวิชาชีพที่พึงกระทำได้
แหล่งข้อมูลอื่น

เว็บไซต์คณะสหเวชศาสตร์ จุฬาลงกรณ์มหาวิทยาลัย
เฟสบุ๊คสโมสรนิสิตคณะสหเวชศาสตร์ จุฬาลงกรณ์มหาวิทยาลัย
เฟสบุ๊คค่ายเพื่อนกาวน์
| ด ค กรายชื่อโรงเรียนสหเวชศาสตร์และเทคนิคการแพทย์ในประเทศไทย  |
| --- | --- |
สถาบันอุดมศึกษาของรัฐ: นเรศวร • มหาสารคาม• สวนสุนันทา
สถาบันอุดมศึกษา  ในกำกับของรัฐ: ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล (กายภาพบำบัด • เทคนิคการแพทย์) • แม่ฟ้าหลวง (วิทยาศาสตร์สุขภาพ • การแพทย์บูรณาการ) • วลัยลักษณ์ • ศรีนครินทรวิโรฒ • สงขลานครินทร์
สถาบันอุดมศึกษาเอกชน: เซนต์หลุยส์ • รังสิต • หัวเฉียวเฉลิมพระเกียรติ
รายชื่อ • หมวดหมู่ • โครงการ • สถานีย่อย
| ด ค กจุฬาลงกรณ์มหาวิทยาลัย |
| --- | --- | --- |
| สัญลักษณ์ |  พระเกี้ยว  เพลงพระราชนิพนธ์มหาจุฬาลงกรณ์  ครุยและเข็มวิทยฐานะ  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระมงกุฎเกล้าเจ้าอยู่หัว  |  |
| คณะ |  วิศวกรรมศาสตร์  อักษรศาสตร์  วิทยาศาสตร์  รัฐศาสตร์  สถาปัตยกรรมศาสตร์  พาณิชยศาสตร์และการบัญชี  ครุศาสตร์  นิเทศศาสตร์  เศรษฐศาสตร์  แพทยศาสตร์  สัตวแพทยศาสตร์  ทันตแพทยศาสตร์  เภสัชศาสตร์  นิติศาสตร์  ศิลปกรรมศาสตร์  พยาบาลศาสตร์  สหเวชศาสตร์  จิตวิทยา  วิทยาศาสตร์การกีฬา  |  |
| สำนักวิชา |  สำนักวิชาทรัพยากรการเกษตร  |  |
| วิทยาลัย |  บัณฑิตวิทยาลัย  วิทยาลัยประชากรศาสตร์  วิทยาลัยปิโตรเลียมและปิโตรเคมี  วิทยาลัยวิทยาศาสตร์สาธารณสุข  สถาบันบัณฑิตบริหารธุรกิจศศินทร์  สถาบันภาษา  |  |
| สถาบันวิจัย |  สถาบันวิจัยทรัพยากรทางน้ำ  สถาบันวิจัยพลังงาน  สถาบันวิจัยโลหะและวัสดุ  สถาบันวิจัยสังคม  สถาบันวิจัยสิ่งแวดล้อมเพื่อความยั่งยืน  สถาบันขนส่ง  สถาบันเทคโนโลยีชีวภาพและวิศวกรรมพันธุศาสตร์  สถาบันไทยศึกษา  สถาบันเอเชียศึกษา  |  |
| สถาบันสมทบ |  วิทยาลัยพยาบาลตำรวจ  |  |
| พิพิธภัณฑ์ |  พิพิธภัณฑ์มหาวิทยาลัย  พิพิธภัณฑ์ร่างกายมนุษย์  พิพิธภัณฑสถานกุมารศัลยศาสตร์  พิพิธภัณฑ์สมุนไพร  พิพิธภัณฑสถานธรณีวิทยา  พิพิธภัณฑสถานธรรมชาติวิทยา  พิพิธภัณฑสถานปรสิตวิทยาในสัตว์  พิพิธภัณฑสถานวาจวิทยาวัฑฒน์  พิพิธภัณฑ์พืช ศาสตราจารย์กสิน สุวะตะพันธุ์  พิพิธภัณฑสถานออร์โธปิดิกส์  พิพิธภัณฑ์หอยทากของไทย  พิพิธภัณฑ์ชลทัศนสถาน  พิพิธภัณฑ์เทคโนโลยีทางภาพ  พิพิธภัณฑ์อัญมณีและเครื่องประดับไทย  พิพิธภัณฑ์พระจุฑาธุชราชฐาน  พิพิธภัณฑ์พระตำหนักดาราภิรมย์  |  |
| สถานที่ในส่วนการศึกษา |  สนามกีฬาจุฬาฯ  โรงเรียนสาธิตจุฬาฯ  โรงพยาบาลจุฬาลงกรณ์  ศาลาพระเกี้ยว  พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า  หอประชุมจุฬาลงกรณ์มหาวิทยาลัย  เรือนภะรตราชา  เรือนไทย  อุทยาน 100 ปี  |  |
| สถานที่ในพื้นที่ราชการเช่าใช้ |  กรีฑาสถานแห่งชาติ  โรงเรียนเตรียมอุดมศึกษา  โรงเรียนสาธิตปทุมวัน  มหาวิทยาลัยเทคโนโลยีราชมงคลตะวันออก วิทยาเขตอุเทนถวาย  |  |
| สถานที่ในพื้นที่พาณิชยกรรม |  จามจุรีสแควร์  สามย่านมิตรทาวน์  สยามสแควร์  สยามสแควร์วัน  เอ็มบีเคเซ็นเตอร์  |  |
| กิจกรรมสำคัญ |  งานจุฬาฯวิชาการ  งานฟุตบอลประเพณีฯ  งานรักบี้ประเพณีฯ  |  |
| อื่น ๆ |  พื้นที่  การจัดอันดับ  วิทยุจุฬาฯ  สภาคณาจารย์  สโมสรจามจุรี ยูไนเต็ด  บุคคลสำคัญ  ศูนย์หนังสือจุฬาฯ  ซียู-แบนด์  สำนักงานจัดการทรัพย์สิน  |  |
 หมวดหมู่  โครงการ  สถานีย่อย 
อาคารจุฬาพัฒน์ 1
กรมทางหลวง

| --- | --- |
Department of Highways
ตรากรมทางหลวง
ภาพรวมกรม
ก่อตั้ง: 1 เมษายน พ.ศ. 2455; 112 ปีก่อน (2455-04-01)
กรมก่อนหน้า: กรมทาง กรมทางหลวงแผ่นดิน
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 2/486 ถนนศรีอยุธยา แขวงทุ่งพญาไท เขตราชเทวี กรุงเทพมหานคร 10400
บุคลากร: 40,449 คน (พ.ศ. 2566)
งบประมาณต่อปี: 127,501,052,300 บาท (พ.ศ. 2568)
ฝ่ายบริหารกรม: อภิรัฐ ไชยวงศ์น้อย, อธิบดี เสริมศักดิ์ นัยนันท์, รองอธิบดี สิทธิชัย บุญสะอาด, รองอธิบดี ไพฑูรย์ พงษ์ชวลิต, รองอธิบดี ว่าง, รองอธิบดี
ต้นสังกัดกรม: กระทรวงคมนาคม
เว็บไซต์: เว็บไซต์ของกรม
กรมทางหลวง (อังกฤษ: Department of Highways) เป็นหน่วยงานสังกัดกระทรวงคมนาคม มีหน้าที่ดำเนินการก่อสร้าง ควบคุม บูรณะ และบำรุงรักษาทางหลวง ทางหลวงพิเศษ ทางหลวงแผ่นดิน และทางหลวงสัมปทาน เพื่ออำนวยความสะดวกรวดเร็วและปลอดภัยในทางหลวงทั่วประเทศ เอื้อประโยชน์ในการพัฒนาเศรษฐกิจ สังคม การปกครอง ความมั่นคง และการป้องกันประเทศ
ประวัติถนนกรุงรัตนโกสินทร์

วันพุธที่ 4 พฤศจิกายน พ.ศ. 2400 พระบาทสมเด็จพระจอมเกล้าเจ้าอยู่หัวโปรดเกล้าฯ ให้เจ้าพระยายมราช (ครุฑ) เป็นแม่กอง  ทำถนนในพระนครทุกสาย ในสมัยนั้นก็คือ ถนนรอบพระบรมมหาราชวัง วัดพระศรีรัตนศาสดาราม ด้วยก่อนนี้เป็นเพียงถนนดินคนเดินไปมา ถือว่าเป็นจุดเริ่มต้นการบุกเบิกคมนาคมทางบกแบบยุโรปขึ้นครั้งแรกในกรุงรัตนโกสินทร์ เพราะก่อนหน้านี้จะใช้การคมนาคมทางน้ำเป็นหลัก และถนนต่อจากท้ายวังก็คือถนนเจริญกรุง นับว่าเป็นถนนสายแรกของประเทศไทย
หน่วยงานสำนัก (ส่วนกลาง)

สำนักงานเลขานุการกรม
กองการเงินและบัญชี
กองการเจ้าหน้าที่
กองการพัสดุ
กองทางหลวงพิเศษระหว่างเมือง
กองฝึกอบรม
แขวงทางหลวง ตามที่รัฐมนตรีประกาศกำหนด
ศูนย์เทคโนโลยีสารสนเทศ
สำนักกฎหมาย
สำนักก่อสร้างทางที่ 1
สำนักก่อสร้างทางที่ 2
สำนักก่อสร้างสะพาน
สำนักเครื่องกลและสื่อสาร
สำนักงานทางหลวงที่ 1
สำนักงานทางหลวงที่ 2
สำนักงานทางหลวงที่ 3
สำนักงานทางหลวงที่ 4
สำนักงานทางหลวงที่ 5
สำนักงานทางหลวงที่ 6
สำนักงานทางหลวงที่ 7
สำนักงานทางหลวงที่ 8
สำนักงานทางหลวงที่ 9
สำนักงานทางหลวงที่ 10
สำนักงานทางหลวงที่ 11
สำนักงานทางหลวงที่ 12
สำนักงานทางหลวงที่ 13
สำนักงานทางหลวงที่ 14
สำนักงานทางหลวงที่ 15
สำนักงานทางหลวงที่ 16
สำนักงานทางหลวงที่ 17
สำนักงานทางหลวงที่ 18
สำนักจัดกรรมสิทธิ์ที่ดิน
สำนักบริหารโครงการทางหลวงระหว่างประเทศ
สำนักบริหารบำรุงทาง
สำนักแผนงาน
สำนักมาตรฐานและประเมินผล
สำนักวิเคราะห์และตรวจสอบ
สำนักวิจัยและพัฒนางานทาง
สำนักสำรวจและออกแบบ
สำนักอำนวยความปลอดภัย
สำนักสิ่งแวดล้อมและการมีส่วนร่วมของประชาชน
แหล่งข้อมูลอื่น

เว็บไซต์หลักของกรมทางหลวง
| ด ค กหน่วยงานในกระทรวงคมนาคม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมการขนส่งทางบก  กรมทางหลวง  กรมเจ้าท่า  กรมท่าอากาศยาน  กรมทางหลวงชนบท  สำนักงานนโยบายและแผนการขนส่งและจราจร  กรมการขนส่งทางราง  |  |
| รัฐวิสาหกิจ |  บริษัท ท่าอากาศยานไทย จำกัด (มหาชน)  การท่าเรือแห่งประเทศไทย  การรถไฟแห่งประเทศไทย  บริษัท ขนส่ง จำกัด  การทางพิเศษแห่งประเทศไทย  การรถไฟฟ้าขนส่งมวลชนแห่งประเทศไทย  องค์การขนส่งมวลชนกรุงเทพ  บริษัท วิทยุการบินแห่งประเทศไทย จำกัด  สถาบันการบินพลเรือน  บริษัท รถไฟฟ้า รฟท. จำกัด  |  |
| องค์การมหาชน |  สถาบันวิจัยและพัฒนาเทคโนโลยีระบบราง  |  |
| หน่วยงานอื่นของรัฐ |  สำนักงานการบินพลเรือนแห่งประเทศไทย  |  |
| หน่วยงานในอดีต |  กรมการบินพลเรือน  |  |
หมวดหมู่
โอเดด เฟหร์

| โอเดด เฟหร์ |
| --- | --- |

สารนิเทศภูมิหลัง
เกิด:  (1970-11-23) 23 พฤศจิกายน ค.ศ. 1970 (54 ปี) โอเดด เฟหร์
อาชีพ: นักแสดง
ปีที่แสดง: 1998 - ปัจจุบัน
ผลงานเด่น: อังตวน-Deuce Bigalow : Male Gigolo (1999) ออร์เดธ เบย์-The Mummy (1998) และThe Mummy Return (2001)
ฐานข้อมูล
IMDb
โอเดด เฟหร์ (อังกฤษ: Oded Fehr, ฮิบรู: עודד פהר) นักแสดงชาวอิสราเอล เกิดเมื่อวันที่ 23 พฤศจิกายน ค.ศ. 1970 เป็นนักแสดงประกอบในภาพยนตร์ฮอลลีวูดเรื่องใหญ่ ๆ หลายเรื่อง เช่น The Mummy และ Deuce Bigalow : Male Gigolo ในปี ค.ศ. 1999, The Mummy Return ในปี ค.ศ. 2001, Resident Evil: Apocalypse ในปี ค.ศ. 2004 และResident Evil: Extinction ในปี ค.ศ. 2007 เป็นต้น
ผลงานด้านการแสดง > ภาพยนตร์ > ภาพยนตร์ที่ออกจำหน่าย

Kiss of Fire (1998)
The Mummy (1999) -  Ardeth Bay
Deuce Bigalow: Male Gigolo (1999) - Antoine Laconte
Texas Rangers (2000) - Anton Marsale
Bread and Roses (2000) - Himself (Party Guest)
The Mummy Returns (2001) -  Ardeth Bay
Bulletproof Monk (2003)
Resident Evil: Apocalypse (2004) - Carlos Olivera
Deuce Bigalow: European Gigolo (2005) - Antoine Laconte
Dreamer: Inspired by a True Story (2005) - Prince Sadir
Resident Evil: Extinction (2007) - Carlos Olivera
The Betrayed (2008) - Alek
Drool (2009) - Cheb Fleece
For the Love of Money (2011) - Levi
Super Hybrid (2011) - Ray
Resident Evil: Retribution (2012) -  Todd / Clone Carlos
Inescapable (2013)
ผลงานด้านการแสดง > ภาพยนตร์ > ภาพยนตร์โทรทัศน์

Killer Net (1998) - Victor
Cleopatra (1999) - Egyptian Captain
Arabian Nights (2000) - Robber #2
Scooby-Doo! in Where's My Mummy? (2005) - Amahl Ali Akbar
Limelight (2009) - Vincent Marlow
Batman Unlimited: Mech vs. Mutants (2016) - Mr. Freeze
ผลงานด้านการแสดง > ภาพยนตร์ > สารคดี

Game Over: 'Resident Evil' Reanimated (2004) - Himself
Game Babes (2004) - Himself
Corporate Malfeasance (2004) - Himself
ผลงานด้านการแสดง > ละครโทรทัศน์

The Knock (1994–2000)
UC: Undercover (2000) - Frank Donovan
Presidio Med (2002–2003) - Dr. Nicholas Kokoris
Charmed (2004-2005) (As a recurring special guest star playing the demon Zankou, the main villain of the show's seventh season)
Sleeper Cell (2005–2006) - Faris al-Farik
Burn Notice (Episode: "Scatter Point") (2008)
Eleventh Hour (Episode: "Containment") (2008)
Medium (Episode: "Pain Killer") (2009)
Three Rivers (Episode: "Case Histories") (2010)
Covert Affairs (11 episodes) (2010-2014) - Eyal Lavine
Law & Order: Los Angeles (Episode: "Hollywood") (2010)
V (2011) - Eli Cohn
Jane by Design (Episode: "The Birkin & The Getaway") (2012)
NCIS (3 episodes) (2013) - Mossad Assistant Director Ilan Bodnar
Stitchers (2015) - Leslie Turner
The Blacklist (2015) Levi Farrow - Mossad Agent
Once Upon a Time (2016-17) - Jafar (3 episodes)
24: Legacy (2017) - Asim Naseri
How to get away with murder (2017) (Episode: "Nobody roots for Goliath") - Chase
ผลงานด้านการแสดง > ละครโทรทัศน์ > ซีรีส์แอนิเมชั่น

แม่แบบ:Fancruft
Justice League
"The Terror Beyond" (Parts 1 and 2) (2003) - Dr. Fate
Justice League Unlimited
"The Return" (2004) - Dr. Fate
"Wake the Dead" (2004) - Dr. Fate
"The Great Brain Robbery" (2005) - Dr. Fate
Batman: The Brave and the Bold
"Mystery in Space!" (2009) - Equinox
"When OMAC Attacks!" (2009) - Equinox
"The Fate of Equinox!" (2009) - Equinox
"Time Out for Vengeance!" (2011) - Equinox
Young Justice
"Inflitrator" (2011) - Ra's al Ghul (credited as L-2)
"Targets" (2011) - Ra's al Ghul
"Auld Acquantices" (2012) - Ra's al Ghul
"Darkest" (2012) - Ra's al Ghul
"Summit" (2013) - Ra's al Ghul
Kaijudo: Rise of the Duel Masters - The Choten
Ultimate Spider-Man - The Living Mummy
Hulk and the Agents of S.M.A.S.H. - The Living Mummy
ผลงานด้านการแสดง > ละครโทรทัศน์ > แขกรับเชิญ

American Dad! (Episode: "Stan of Arabia: Part 2") (2005) - Kazim
Medium (2009) - Dr. Thomas Statler
The Blacklist (Episode: "Zal Bin Hassan") (2015) - Mossad Agent Levi Shur
Quantico (Episode: "Guilty") (2015) - Griffin Wells
ผลงานด้านการแสดง > วิดีโอเกม

Champions of Norrath: Realms of EverQuest (2005)
Destiny 2 (2017) - Osiris
แหล่งข้อมูลอื่น

โอเดด เฟหร์ ที่อินเทอร์เน็ตมูวีเดตาเบส
ศรีไพร ลูกราชบุรี

| ศรีไพร ลูกราชบุรี |
| --- | --- |
ศรีไพร ลูกราชบุรี
ข้อมูลพื้นฐาน
ชื่อเกิด: ศักดา  ดีแฉล้ม
เกิด: 11 กรกฎาคม พ.ศ. 2486
ที่เกิด: จังหวัดสมุทรสงคราม
เสียชีวิต: 31 ตุลาคม พ.ศ. 2543 (57 ปี)
แนวเพลง: เพลงลูกทุ่ง
อาชีพ: นักร้อง
ช่วงปี: พ.ศ. 2508—พ.ศ. 2543
ค่ายเพลง: วงดนตรีสุรพลสมบัติเจริญ
ศรีไพร  ลูกราชบุรี  (11 กรกฎาคม  พ.ศ. 2486 - 31 ตุลาคม พ.ศ. 2543) เจ้าของเพลง "คนดีของแม่" "แม่สะเดาบ้านนา" "อุตรดิตถ์" ศิษย์สุรพล สมบัติเจริญ
ประวัติ

ศรีไพร ลูกราชบุรี มีชื่อจริงว่า ศักดา ดีแฉล้ม เกิดเมื่อวันพฤหัสบดีที่ 11 กรกฎาคม พ.ศ.2486 ปีมะแม บิดาชื่อ สุวรรณ มารดาชื่อ อบ ดีแฉล้ม    เกิดแถว ๆ วัดบางน้อย(พระนอนแสนเหรียญ) จังหวัดสมุทรสงคราม แล้วย้ายไปอยู่ที่จังหวัดกาญจนบุรี มีพี่น้อง 6 คน โดยศักดาเป็นคนโต ทางบ้านประกอบอาชีพทำนา ศักดาจบการศึกษาชั้นมัธยมปีที่ 6 ที่ อำเภอท่าม่วง จังหวัดกาญจนบุรี หลังจากนั้นพ่อแม่ย้ายครอบครัวไปอยู่ที่จังหวัดราชบุรี จึงไปเรียนต่อที่นั่นและเรียนจบอาชีวะชั้นสูง ปี 3 หรือที่เรียกว่า ปวส. (ประกาศนียบัตรวิชาชีพชั้นสูง) ในปัจจุบัน
ศักดาชอบการร้องเพลงมาตั้งแต่เด็ก ในช่วงที่เรียนหนังสือก็เคยแอบหนีอาจารย์ไปประกวดร้องเพลงตามงานทั่วไปอยู่เป็นประจำ และได้รับรางวัลชนะเลิศมาครอบครองมากมาย เพลงที่ใช้ร้องประกวดในยุคนั้นส่วนมากจะเป็นเพลงของ ชัยชนะ บุญนะโชติ หรือไม่ก็ สมยศ ทัศนพันธ์